O femeie a fost rănită şi a fost transportată la spital, joi, după ce a fost atacată de un urs în gospodăria sa din judeţul Prahova. Soţul femeii a reuşit să o scape din ghearele animalului, pe care l-a lovit cu un topor şi l-a omorât.

Un urs a fost ucis de un barbat in Prahova.

Ursul a intrat într-o gospodărie din satul Plăieţu, comuna Măneciu, din judeţul Prahova, unde o femeie de 58 de ani se afla în zona unde creşte animale, potrivit News.ro.

Femeia a fost rănită la mâna stâgă şi la piciorul stâng şi a scăpat din ghearele ursului după ce soţul său a intervenit şi a lovit animalul cu un topor. În urma loviturii, ursul a murit.

Întrucât incidentul a avut loc într-o zonă în care era dificil accesul pe cale rutieră, echipajele de la Serviciul Judeţean de Ambulanţă au intervenit cu o barcă a Inspectoratului pentru Situaţii de Urgenţă (ISU) Prahova pentru a o prelua pe femeia rănită şi a o duce la spital. Soţul femeii nu a avut nevoie de îngrijiri medicale în urma incidentului.